Komission päätös,
tehty 27 päivänä huhtikuuta 2001,
oliiviöljyn yksityiseen varastointiin myönnettävän enimmäismäärän vahvistamisesta asetuksessa (EY) N:o 327/2001 säädetyn kolmannen osittaisen tarjouskilpailun osalta
(tiedoksiannettu numerolla K(2001) 892)
(Ainoastaan espanjan- ja kreikankieliset tekstit ovat todistusvoimaiset)
(2001/362/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen 136/66/ETY(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 12 a artiklan,
sekä katsoo seuraavaa:
(1) Oliiviöljyn yksityistä varastointia koskevien sopimusten tekemisen sallimisesta ja niihin liittyviä tukia koskevan kestoltaan rajoitetun tarjouskilpailun avaamisesta 16 päivänä helmikuuta 2001 annetussa komission asetuksessa (EY) N:o 327/2001(3) säädetään, että mainitun asetuksen 1 artiklassa tarkoitetut elimet valtuutetaan tekemään sopimuksia kaupan pitämänsä neitsytoliiviöljyn ja ekstra-neitsytoliiviöljyn yksityisestä varastoinnista.
(2) Avataan kestoltaan rajoitettu tarjouskilpailu. Toteutetaan peräkkäin neljä osittaista tarjouskilpailua 1 päivästä maaliskuuta 2001 alkaen. Ensimmäinen osittainen tarjouskilpailu koski ainoastaan asetuksen 136/66/ETY 12 a artiklan ensimmäisen kohdan toisessa virkkeessä tarkoitettuja tuottajaryhmittymiä ja tällaisten tuottajaryhmittymien liittoja. Seuraavat kolme osittaista tarjouskilpailua avataan kaikille 21 päivänä joulukuuta 1998 annetun komission asetuksen (EY) N:o 2768/98 3 artiklan 1 kohdassa tarkoitetuille oliiviöljyn yksityisen varastoinnin tukijärjestelmästä hyväksytyille toimijoille(4).
(3) Asetuksen 136/66/ETY 12 a artiklassa säädetään varastointisopimusten tekemiseen myönnettävästä tuesta. Sen määrä olisi vahvistettava kolmannen osittaisen tarjouskilpailun osalta tehtyjen tarjousten perusteella ja ottaen huomioon mahdollisuudet edistää merkittävästi markkinoiden sääntelyä.
(4) Tässä päätöksessä säädetty toimenpide on rasvojen hallintokomitean lausunnon mukainen,
ON TEHNYT TÄMÄN PÄÄTÖKSEN:
1 artikla
Asetuksen 136/66/ETY 12 a artiklassa tarkoitettu tuen enimmäismäärä asetuksen (EY) N:o 327/2001 3 artiklassa tarkoitetun kolmannen osittaisen tarjouskilpailun osalta on seuraava:
Neitsytoliiviöljy tai ekstra-neitsytoliiviöljy:
TAULUKON PAIKKA
2 artikla
Tämä päätös on osoitettu Espanjan kuningaskunnalle ja Helleenien tasavallalle.
Tehty Brysselissä 27 päivänä huhtikuuta 2001.